《华盖山》
宋代·唐元龄

巍然独立九霄中，势压稀庐亘华嵩。
捣药声高蟾阙近，乘槎路涉鹊桥通。
三更见日生沧海，六月飞霜下翠空。
好挟千年王子晋，玉笙轻度碧桃风。

作者简介：唐元龄，新建（今江西南昌）人。理宗宝祐元年（一二五三）进士（清雍正《江西通志》卷五一）。景定间知乐安县（清同治《乐安县志》卷六）。今录诗三首。